ઉપરાષ્ટ્રપતિ હામિદ અંસારીએ પણ લોકોને ઇદની શુભ્ચેછા પાઠવી છે. રાષ્ટ્રપતિ પ્રણવ મુખર્જીએ પોતાના સંદેશમાં જણાવ્યું છે કે ઇદ-અલ-ફિતરના શુભ અવસર પર હું મારા તમામ દેશવાસીઓ ખાસ કરીને ભારત અને વિદેશમાં રહી રહેલા તમામ મુસલમાન ભાઇઓ અને બહેનોને હાર્દિક શુભેચ્છા અને શુભકામનાઓ આપું છું. તેમણે જણાવ્યું છે કે ઇદ-અલ-ફિતરનો તહેવાર રમજાનના એક મહિનાની ઇબાદત બાદ આવે છે. આપણે આ પ્રસંગે માનવતાની સેવા માટે પોતાને પુનઃ સમર્પિત કરવા સાથે ગરીબ અને જરૂરિયાતમંદ લોકો સાથે ખુશી મનાવવી જોઇએ.